ЗАЦВЕРДЖАНА

Рашэннем педагагічнага савета пратакол № 1

ад 30.08.2017 г.

Загад № 136 ад 30.08.2017 г.

ПАЛАЖЭННЕ

аб творчай групе настаўнікаў-прадметнікаў

Дзяржаўнай установы адукацыі

“Лукская сярэдняя школа”

**І. Агульныя палажэнні**

Творчая група ствараецца па ініцыятыве педагогаў для вырашэння актуальнай для установы адукацыи праблемы на пэўны перыяд часу. У яе аб'ядноўваюцца педагогі незалежна ад вопыту і стажу працы, выкладаемага прадмета, ўзросту. Падставамі для стварэння творчай групы з'яўляюцца адзінства інтарэсаў да пэўнай педагагічнай праблеме і жаданне яе рэалізаваць, псіхалагічная сумяшчальнасць, што стварае ўмовы для самаразвіцця і самарэалізацыі педагогаў і спрыяе павышэнню якасці адукацыі.

У склад творчай групы могуць уваходзіць ад трох і больш чалавек. Кіраўнік творчай групы прызначаецца з ліку педагогаў - членаў творчай групы, які валодае арганізатарскімі здольнасцямі і высокім узроўнем прафесійнай кампетэнтнасці.

Вынікам працы творчай групы з'яўляецца стварэнне адукацыйнага прадукту сумеснай дзейнасці.

**ІІ. Мэта:**

развіццё творчага патэнцыялу настаўніка, накіраванага на фарміраванне і развіццё асобы навучэнцаў.

**ІІІ. Задачы:**

- стварэнне ўмоў для творчага ўзаемадзеяння, асобаснага развіцця членаў групы, іх самарэалізацыі;

- фарміраванне базы дадзеных аб інавацыйнай дзейнасці членаў творчай групы;

- стварэнне мадэляў арганізацыі адукацыйнага працэсу, адаптаваных да патрабаванням і магчымасцям педагагічнай практыкі.

**IV. Кірунак і змест дзейнасці:**

- вывучэнне навукова-метадычнай літаратуры і эфектыўнага педагагічнага вопыту па абранай праблеме;

- вызначэнне вобласці пошуку інавацыйных ідэй, выяўленне рэсурсаў, з дапамогай якіх яны могуць быць рэалізаваны;

- апрабацыя і ўкараненне сучасных адукацыйных тэхналогій, методык, прыёмаў педагагічнай тэхнікі;

- фарміраванне аналітычных высноў па вырашэнні праблем за пэўны перыяд часу;

- праверка эфектыўнасці творчых ідэй на практыцы;

- падрыхтоўка метадычных рэкамендацый па актуальных напрамках педагагічнай дзейнасці;

- стварэнне эфектыўнага вопыту творчай групы настаўнікаў-прадметнікаў;

- прапаганда апрабаваных ідэй праз розныя віды мерапрыемстваў і выдавецкую дзейнасць.

**V. Арганізацыя работы.**

Стварэнне творчай групы зацвярджаецца загадам кіраўніка ўстановы адукацыі.

Творчая група плануе працу ў адпаведнасці з адзінай метадычнай тэмай, напрамкамі і зместам дзейнасці ўстановы адукацыі, творчымі ініцыятывамі настаўнікаў-прадметнікаў.

Пасяджэння творчай групы праводзяцца не менш за 3-х разоў на працягу навучальнага года. Кожны член творчай групы ўдзельнічае ў распрацоўцы рэкамендацый, якія выкарыстоўваюцца педагогамі ў практычнай дзейнасці.

Вынікам працы творчай групы з'яўляюцца распрацоўкі, рэкамендацыі, дыдактычныя матэрыялы, якія прапагандуюцца сярод педагогаў для выкарыстання ў практыцы работы па доследнай праблеме.

**VI. Дакументацыя творчай групы:**

- загад аб стварэнні творчай групы ў бягучым навучальным годзе;

- палажэнне аб творчай групе;

- банк даных аб настаўніках творчай групы;

 - план работы творчай групы на бягучы навучальны год;

- распрацоўкі педагогаў - членаў творчай групы.